El ple de Gandia aprova les bonificacions d'impostos per a facilitar l'accés a l'habitatge
30 maig 2024

## El ple de Gandia aprova les bonificacions d'impostos per a facilitar l'accés a l'habitatge30 maig 2024Última actualització: 30 maig 2024

![](../gestion/img/14205dbd42bf3410e1554b135655ed0888c486b9132a269b29421284f9e787d7.jpg)  
  

El **ple ordinari del mes de maig** celebrat aquest matí **ha aprovat** amb els vots de totes les forces polítiques representades en el Consistori de Gandia les **mesures per a la construcció, compra i lloguer del pla estratègic del govern municipal destinat a facilitar l'accés a l'habitatge**.  
  
En concret, les mesures aprovades han sigut les següents:

  
\- Bonificar el 95% de l’ICIO corresponent a l'impost de construcció per a habitatges de VPO (habitatges protegits).  
\- Ampliar, de 3 a 6 anys, la bonificació del 50% de l'IBI dels nous VPO.  
\- Sol·licitar a la Generalitat que legisle per a bonificar el 95% de l'IBI dels immobles llogats a famílies amb renda limitada. En el seu defecte, i si la Generalitat Valenciana no legisla, articular de manera temporal ajudes per aconseguir el mateix efecte.  
\- Posar en marxa una línia d'ajudes per als propietaris per a l'assegurança del lloguer.  
\- Modificar el PGOU per a permetre la construcció d'habitatges mixtos  
  
L'**alcalde de Gandia, José Manuel Prieto**, ha mostrat la seua satisfacció després del plenari pel resultat de la votació i ha recordat que aquestes mesures s'emmarquen en el Pla Avant Gandia i estan encaminades a afavorir la construcció d'habitatges i la mobilització del mercat per a la compra o lloguer. _"Tenim un pla propi d'habitatge, de construcció de nous habitatges, de facilitar l'accés a l'habitatge perquè tots puguen desenvolupar els seus projectes de vida en una ciutat com Gandia, que avança i que es dinàmica, i que ha de tindre una oferta d'habitatge en condicions d'assequibilitat"_.

  
Tant la bonificació del ICIO per la construcció per a habitatges de VPO, com la bonificació del 50% de l'IBI de les noves VPO seran aplicades amb caràcter immediat.  
  
Respecte a la bonificació del ICIO, Prieto ha destacat que beneficia els constructors i estimula la construcció d'habitatges VPO, i que l'ampliació de 3 a 6 anys de la bonificació del 50% de l'IBI de les noves VPO beneficia als compradors.

  
Paral·lelament, es treballa en els mecanismes per a bonificar el 95% de l'IBI dels immobles buits que siguen llogats a famílies amb renda limitada, el que estimularà als propietaris a posar en lloguer els seus habitatges buits i facilitarà a les famílies amb menys recursos accedir a un habitatge digne.  
  
_"En resum, aprovem mesures per a la construcció, per a la compra i per al lloguer d'habitatges. Treballem perquè Gandia continue avançant en un tema que és estratègic aquesta legislatura"_, ha finalitzat.

[Twittear](https://twitter.com/share)